**Jaret Lynn Anderson-Dolan** (s. 12. syyskuuta 1999 Calgary, Alberta, Kanada) on kanadalainen jääkiekkoilija, joka pelaa NHL-joukkue Nashville Predatorsissa. Hän on pelipaikaltaan keskushyökkääjä.

Pelityyli
---------

*The Sports Forecaster* -sivuston mukaan Anderson-Dolan on laadukas ja energinen hyökkääjä, joka tekee hyvin maaleja ja luistelee vahvasti. Hän on myös työteliäs ja omaa johtajaominaisuuksia, mikä näkyy esimerkillisessä pelaamisessa. Anderson-Dolan karvaa myös aktiivisesti. Hänen kokonsa ei kuitenkaan ole optimaalinen NHL-tasolle, joten Anderson-Dolanilla on kehitettävää vastustajan isojen puolustajien kohtaamisessa. Hänellä on vähän kehitettävää myös syöttötaidoissa.

Ura
---

### Seuraura

Anderson-Dolanin kasvattajaseura on Trails West MHA. Hän kävi junior high schoolin Edge Schoolissa, jonka Bantam-joukkueen kapteenina Anderson-Dolan toimi kaudella 2013–2014. Hän voitti koko sarjan piste- ja maalipörssin tehoilla 79+47=126. Spokane Chiefs varasi Anderson-Dolanin 14. pelaajana WHL:n varaustilaisuudessa 2014. Hän pelasi kauden 2014–2015 vielä suurimmaksi osaksi Edge Schoolin joukkueessa ja Anderson-Dolan edusti myös Albertan joukkuetta Kanadan talvikisoissa. Hän debytoi myös Chiefsin WHL-joukkueessa, jossa Anderson-Dolan pelasi viisi runkosarja- ja yhden playoff-ottelun.

Varsinaisella WHL:n tulokaskaudellaan 2015–2016 Anderson-Dolan teki 65 runkosarjaottelussa tehot 14+12=26 ja kuudessa playoff-ottelussa tehot 1+2=3. Kaudella 2016–2017 hän nousi Chiefsin varakapteeniksi. Anderson-Dolan oli tehoilla 39+37=76 joukkueen toiseksi paras pistemies Kailer Yamamoton jälkeen.

Los Angeles Kings varasi Anderson-Dolanin toisella kierroksella 41. pelaajana NHL:n varaustilaisuudessa 2017. Hän teki saman vuoden syyskuussa seuran kanssa kolmivuotisen tulokassopimuksen. Anderson-Dolan jatkoi kaudella 2017–2018 Chiefsin WHL-joukkueessa, jonka sisäisen piste- ja maalipörssin hän voitti tehoilla 40+51=91. Pudotuspeleissä hän oli joukkueen paras pistemies ja syöttäjä tehoilla 2+7=9. Anderson-Dolan valittiin kauden päätteeksi WHL:n läntisen konferenssin ensimmäiseen tähdistökentälliseen. WHL-kauden jälkeen, huhtikuussa 2018 hän siirtyi loppukevääksi amatööritry-out -sopimuksella AHL-joukkue Ontario Reignin vahvuuteen. Anderson-Dolan teki siellä viidessä runkosarja- ja kolmessa playoff-ottelussa kaksi syöttöpistettä.

Anderson-Dolan otti syksyn 2018 harjoitusleirin päätteeksi paikan Los Angeles Kingsin NHL-kauden 2018–2019 avauskokoonpanosta, osaksi myös Dustin Brownin loukkaantumisen myötä. Hän teki NHL-debyyttinsä runkosarjan toisella kierroksella 7. lokakuuta 2018 Detroit Red Wingsia vastaan. Anderson-Dolan sai ottelussa jääaikaa 7.26 minuuttia. Hän pelasi Kingsissa viisi runkosarjaottelua tehden yhden syöttöpisteen, kunnes Anderson-Dolan palasi Chiefsin WHL-joukkueen vahvuuteen. Hänet nimettiin joukkueen toiseksi kapteeniksi yhdessä Ty Smithin kanssa.

Maaliskuussa 2024 Kings asetti Anderson-Dolanin siirtolistalle, josta Nashville Predators poimi hänet joukkueeseensa.

### Maajoukkueura

Anderson-Dolan pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuonna 2017, jolloin hän toimi Kanadan kapteenina. Anderson-Dolan valittiin Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän edusti myös Canada Whiten joukkuetta World U-17 Hockey Challengessa vuonna 2015, jolloin Anderson-Dolan toimi joukkueensa varakapteenina ja voitti kultaa.

Muuta
-----

Anderson-Dolanin ja hänen isoveljensä Dorianin ovat kasvattaneet kaksi äitiä, Fran ja Nancy, jotka ovat myös pelanneet jääkiekkoa. Jaret on perhetaustansa myötä ottanut aktiivisesti kantaa seksuaali- ja sukupuolivähimmistöihin kohdistuvia ennakkoluuloja vastaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Edge School Prep | CSSHL | 25 | 13 | 17 | 30 | 8 | 3 | 1 | 2 | 3 | 2 |
|  | Edge School Prep | MPHL | 16 | 7 | 6 | 13 | 8 | – | – | – | – | – |
|  | Spokane Chiefs | WHL | 5 | 0 | 0 | 0 | 0 | 1 | 0 | 0 | 0 | 0 |
| 2015–2016 | Spokane Chiefs | WHL | 65 | 14 | 12 | 26 | 21 | 6 | 1 | 2 | 3 | 2 |
| 2016–2017 | Spokane Chiefs | WHL | 72 | 39 | 37 | 76 | 22 | – | – | – | – | – |  |  |  |  |  |  | U18 | 5 | 0 | 0 | 0 | 4 |
| 2017–2018 | Spokane Chiefs | WHL | 70 | 40 | 51 | 91 | 27 | 7 | 2 | 7 | 9 | 4 | Ykköstähdistö |
|  | Ontario Reign | AHL | 5 | 0 | 2 | 2 | 2 | 3 | 0 | 0 | 0 | 0 |
| 2018–2019 | Los Angeles Kings | NHL | 5 | 0 | 1 | 1 | 0 | – | – | – | – | – |  |  |  |  |  |  | JMM | 5 | 1 | 0 | 1 | 2 |
|  | Spokane Chiefs | WHL | 32 | 20 | 23 | 43 | 15 | 15 | 5 | 8 | 13 | 8 |
| 2019–2020 | Ontario Reign | AHL | 53 | 8 | 20 | 28 | 31 | – | – | – | – | – |
|  | Los Angeles Kings | NHL | 4 | 0 | 0 | 0 | 0 | – | – | – | – | – |
| 2020–2021 | Los Angeles Kings | NHL | 34 | 7 | 4 | 11 | 6 | – | – | – | – | – |  |  |  |  |  |  | MM | 10 | 0 | 2 | 2 | 0 |
| 2021–2022 | Ontario Reign | AHL | 54 | 24 | 23 | 47 | 51 | 5 | 0 | 1 | 1 | 10 |
|  | Los Angeles Kings | NHL | 7 | 0 | 0 | 0 | 4 | – | – | – | – | – |
| 2022–2023 | Los Angeles Kings | NHL | 46 | 7 | 5 | 12 | 2 | 4 | 0 | 0 | 0 | 0 |
| 5 kautta | yhteensä | NHL | 96 | 14 | 10 | 24 | 12 | 4 | 0 | 0 | 0 | 0 |
| 3 kautta | yhteensä | AHL | 112 | 32 | 45 | 77 | 84 | 8 | 0 | 1 | 1 | 10 |
| 5 kautta | yhteensä | WHL | 244 | 113 | 123 | 236 | 85 | 29 | 8 | 17 | 25 | 14 |

Lähteet
-------

* Jaret Anderson-Dolan The Internet Hockey Databasessa (englanniksi)
* Jaret Anderson-Dolan Eurohockey-sivustolla (englanniksi)
* Jaret Anderson-Dolan *Elite Prospects*. Everysport Media Group AB.  (englanniksi)

### Viitteet

1. ↑  Lew, Deborah: Meet Jaret Anderson-Dolan  16.10.2018. Los Angeles Kings. Viitattu 21.11.2018. (englanniksi)
2. 1 2 3 4  Jaret Anderson-Dolan The Internet Hockey Databasessa (englanniksi)
3. ↑  Jaret Anderson-Dolan Stats, Profile, Bio, Analysis and More *sportsforecaster.com*. XML Team Solutions, LLC. Viitattu 22.11.2018. (englanniksi)
4. 1 2 3 4  Jaret Anderson-Dolan *Elite Prospects*. Everysport Media Group AB.  (englanniksi)
5. ↑  Jaret Anderson-Dolan Signs 3-Year Entry-Level Contract  25.9.2017. Los Angeles Kings. Viitattu 21.11.2018. (englanniksi)
6. ↑  REIGN ANNOUNCE MULTIPLE TRANSACTIONS *ontarioreign.com*.  6.4.2018. ONTARIO, CA:  Ontario Reign.  Arkistoitu 14.8.2018. Viitattu 21.11.2018. (englanniksi)
7. ↑  Leinonen, Niko: NHL:n yksi pelottavimmista ylivoimista? Ilja Kovalthuk ja toverit mätänevät liigan pohjalla *nhlsuomi.com*.  18.10.2018. Noste Media Oy. Viitattu 22.11.2018.
8. ↑  Detroit Red Wings - Los Angeles Kings - October 7th, 2018 *NHL.com*.  7.10.2018. National Hockey League. Viitattu 22.11.2018. (englanniksi)
9. ↑  Greenspan, Dan: Anderson-Dolan Reassigned to Spokane *spokanechiefs.com*.  22.10.2018. Spokane Chiefs. Viitattu 22.11.2018. (englanniksi)
10. ↑  Spokane Chiefs name Anderson-Dolan and Smith co-captains for 2018-19 season *whl.ca*.  23.10.2018. Spokane, Wash.:  The Canadian Hockey League. Viitattu 22.11.2018. (englanniksi)
11. ↑
12. ↑  BEST PLAYER OF THE GAME SELECTED BY THE TEAM (pdf)  23.4.2017. IIHF.  Arkistoitu 24.4.2017. Viitattu 22.11.2018. (englanniksi)
13. ↑  Morreala, Mike G.: Jaret Anderson-Dolan, prospect with two mothers, could be inspiration *NHL.com*.  18.6.2017. National Hockey League. Viitattu 22.11.2018. (englanniksi)

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant